CELEX: 31983R0035
Language: el
Date: 1983-01-06 00:00:00
Title: Κανονισμός (ΕΟΚ) αριθ. 35/83 της Επιτροπής της 6ης Ιανουαρίου 1983 σχετικά με την προσθήκη και άλλων προϊόντων στο παράρτημα του κανονισμού (ΕΟΚ) αριθ. 1766/82 του Συμβουλίου σχετικά με το κοινό καθεστώς που εφαρμόζεται στις εισαγωγές προελεύσεως Λαϊκής Δημοκρατίας της Κίνας

Avis juridique important

|

31983R0035

Κανονισμός (ΕΟΚ) αριθ. 35/83 της Επιτροπής της 6ης Ιανουαρίου 1983 σχετικά με την προσθήκη και άλλων προϊόντων στο παράρτημα του κανονισμού (ΕΟΚ) αριθ. 1766/82 του Συμβουλίου σχετικά με το κοινό καθεστώς που εφαρμόζεται στις εισαγωγές προελεύσεως Λαϊκής Δημοκρατίας της Κίνας  

Επίσημη Εφημερίδα αριθ. L 005 της 07/01/1983 σ. 0012 - 0013 Ισπανική ειδική έκδοση: Κεφάλαιο 11 τόμος 18 σ. 0003  Πορτογαλική ειδική έκδοση : Κεφάλαιο 11 τόμος 18 σ. 0003 

***** ΚΑΝΟΝΙΣΜΟΣ (ΕΟΚ) αριθ. 35/83 ΤΗΣ ΕΠΙΤΡΟΠΗΣ  της 6ης Ιανουαρίου 1983  σχετικά με την προσθήκη και άλλων προϊόντων στο παράρτημα του κανονισμού (ΕΟΚ) αριθ. 1766/82 του Συμβουλίου σχετικά με το κοινό καθεστώς που εφαρμόζεται στις εισαγωγές προελεύσεως Λαϊκής Δημοκρατίας της Κίνας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1766/82 του Συμβουλίου της 30ής Ιουνίου 1982 περί του κοινού καθεστώτος που εφαρμόζεται στις εισαγωγές προελεύσεως Λαϊκής Δημοκρατίας της Κίνας (1), και ιδίως το άρθρο 2 παράγραφος 2,  ύστερα από διαβουλεύσεις στο πλαίσιο της επιτροπής που προβλέπεται στον εν λόγω κανονισμό,  Εκτιμώντας:  ότι η Μεικτή Επιτροπή, που έχει συσταθεί με την εμπορική συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας (2), συνήλθε στις Βρυξέλλες στις 11 και 12 Νοεμβρίου 1982 και ότι στο πλαίσιο αυτής της Μεικτής Επιτροπής προτάθηκε, μεταξύ άλλων μέτρων, να περιληφθούν νέα προϊόντα στο παράρτημα του κανονισμού (ΕΟΚ) αριθ. 1766/82·  ότι πρέπει να θεσπισθούν τα εν λόγω μέτρα λαμβανομένων υπόψη, ιδίως, των σχετικών διατάξεων της εμπορικής συμφωνίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα προϊόντα που αναφέρονται στο παράρτημα προστίθενται στο παράρτημα του κανονισμού (ΕΟΚ) αριθ. 1766/82.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Ιανουαρίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 195 της 5. 7. 1982, σ. 21.  (2) ΕΕ αριθ. L 123 της 11. 5. 1978, σ. 2.